Waarmee is jou kinders besig? deur Torm | Bydraes | Woes - Kreatiewe platform vir Afrikaans
Titel: Waarmee is jou kinders besig?
Datum gepubliseer: 02 Jul 2010
Waarmee is hulle besig? Ek het so 'n klein opname-tjie gedoen. Hulle wat my vraelys beantwoord het, glo self nie die resultaat nie. Omdat tyd verlore gaan as mens tv kyk of playstation speel, kan jy nie vra: hoe lank kyk jy? Jy moet hulle dwing om by die totaal van 24 uur uit te kom, dan kry jy die regte prentjie.
So uit die gewone 24 uur:
- tv of dvd 4 ure (leersame inhoud: halfuur)
- videospeletjies 3 ure
- gesprekke uitsluitlik oor videospeletjies 1 en halfuur
- gesprekke oor wie hou van wie en wie het wat gesê daaroor: 2 uur
- sms/mixit/foon (SMF) oor een van bg.: 1 uur
- SMF oor iets anders: amper niks
- reis: minder as halfuur
- slaap of lê 6 uur (vakansies meer, skooltyd minder)
- eet/drink terwyl tv of video speel 1 uur
- eet/drink terwyl gesels halfuur
- sport of fisies: halfuur
- huiswerk/leer/lees/leersame gesprek halfuur
- sit in klas 4 uur (vakansies bring ure af)
Hoe word die vier uur opgebreek?
- dink aan of praat oor een van die eerste 3 hierbo: 2 en halfuur
- werk/luister ooreenkomstig vereistes 1 en halfuur
Navorsing deur #in%en*o^ (waarna navorser afgedank en navorsing geskrap is) het bewys dat aktiwiteite waarin menslike kontak nagemaak word (bv. videospeletjies) beïnvloed die ontwikkeling van die voorste breinlob omdat die brein nie onderskei tussen werklike en nagemaakte menslike kontak nie. Kinders se voorste breinlob (wat menslike interaksie beheer) word dus volgens bg. oorheersend ontwikkel, deur videospeletjies ipv ware menslike kontak.
Dit is die rede hoekom kinders ten spyte van die nuutste wetenskaplik gefundeerde leerplanne en onderrig, nie wiskunde of wetenskap kan doen en nie met begrip kan lees of (slaat my maar dood) dink nie. Die volgende paar geslagte se onderskeidingsvermoë en interaksie (burger-verantwoordelikheidsin) word tans geprogrammeer deur die gewildste videospeletjies.
Iets om oor te dink, nè. Die grootste standaardafwyking in bg. gemiddelde statistiek is op die item sport/fisiese aktiwiteit. Met ander woorde die werklikheid verskil geweldig van kind tot kind op daardie item. Sommige kinders spandeer nul ure daar terwyl ander 3 tot 4 ure daar spandeer, wat dan afkom by slaap of tv kyk. Sport maak 'n massiewe verskil.
Nota: die kinders wat bestudeer is, is ongeveer 12 jaar oud. Hulle was almal Afrikaanssprekend uit die (lae tot middel) middelklas inkomstegroep.
Apologie: ek herhaal goed wat vir my dodelik belangrik is - slegte gewoonte - sorry...
Lees ander artikels deur Torm
se dis heeltemal waar! Vir iemand wat maar ers in 2011 matriek geskryf het weet ek waarmee vandag se kinders besig is, en regtig 'n klein persentasie neem deel aan sport.
7 jaar 11 maande 2 weke 2 ure oud
Die kommentare op hierdie griffeltjie is so kosbaar en ek wonder as mense hier dit so goed verstaan, hoekom verstaan amper geen ouers daar buite dit so nie? Of verstaan hulle dit maar doen niks nie? Tensy iemand beswaar maak, gaan ek die kommentaar by my studie en my artikel inwerk.
9 jaar 2 maande 2 dae 12 ure oud
Tweede komtaar, re sport. Ou Romeinse spreuk: Mens sana in corpore sana. 'n Gesonde gees in 'n gesonde liggaam.
9 jaar 2 maande 4 dae 8 ure oud
jy regtig wil weet wat kinders doen waar menigte ouers nie sien nie, gaan lees Versteekte Sonde, die verlore kinders van my volk by my artikels..m
9 jaar 8 maande 4 weke 16 ure oud
Die hare rys op my kop by die lees hiervan! Die voorreg van volkome menswees word hulle ontneem. Dit rus nou grooliks op die ouers se skouers om leiding te gee, maar groepsdruk maak dit sekerlik onmoontlik! Wat n uitdaging! Is ons n bevoorregde generasie , om videospeletjies te kon vryspring?!
9 jaar 9 maande 1 week 2 dae 2 ure oud
In die 80's my kinders nie toegelaat om 'The A-Team' te kyk nie: dis anti-helde.
Goddank gaan ek nie die kleinkinders grootmaak nie!
9 jaar 9 maande 1 week 4 dae 10 ure oud
Baie interessant. Ek glo jou. Ek hou skool vir elf tot twaalfjariges en vra gereeld sulke vrae. Ander ding wat pla, is die TIPE Playstation-speletjies wat hulle speel- party het ouderdomsbeperkings en gaan oor seks, geweld, misdaad, ens. Ek het my ook dood geskrik toe ek vra: "Wie het al iets in 'n winkel gesteel?" en sien hoeveel hande gaan op. En toe hulle eers begin vertel... dit het my perspektief gegee.
9 jaar 9 maande 1 week 4 dae 13 ure oud
Hartseer Die lewe Kinders Ouers Familie Skool Diens Sport Sosiale kommentaar